**Zápisnica zo zasadnutia Obecného zastupiteľstva vo Veselom**

**zo dňa 27. januára 2020**

Prítomní: podľa prezenčnej listiny

Program:

1. Otvorenie zasadnutia Obecného zastupiteľstva
2. Schválenie programu zasadnutia
3. Určenie overovateľov zápisnice a zapisovateľa

4. Kontrola uznesení

5. Územný plán obce Veselé

6. Investičné akcie obce Veselé

7. Kultúrno-spoločenské akcie

8. Rôzne

9. Diskusia

1. Zasadnutie OZ otvorila V. Šipková, starostka obce. Na zasadnutí boli prítomní 6 poslanci, za neúčasť sa ospravedlnil poslanec Branislav Kukuč, za oneskorený príchod sa ospravedlnila poslankyňa Lucia Strečanská. Zastupiteľstvo bolo uznášaniaschopné.

2. V. Šipková, starostka obce, predložila návrh programu zasadnutia.

3. V. Šipková predložila návrh na určenie overovateľov zápisnice poslancov Miloša Adamca a Svetozára Benedikoviča, zapisovateľku zápisnice Bc. Máriu Krátkú.

4. Uznesenia zo zasadnutia obecného zastupiteľstva zo dňa 16. 12. 2019 predložila hlavná kontrolórka obce Mária Horinová.

5.

Starostka obce predložila poslancom stanovisko Okresného úradu Trnava, odboru výstavby a bytovej politiky, č. j. OÚ-TT-OVBP1-2020/009915/Há zo dňa 14. 1. 2020 v zmysle § 20 ods. 5 a 6 zákona č. 50/1976 Zb. v znení neskorších predpisov, ktorý je prílohou k žiadosti o poskytnutie dotácie na spracovanie územnoplánovacej dokumentácie „Územný plán obce Veselé“ predložila Zadanie územného plánu obce Veselé.

Proces obstarávania a schvaľovania územného plánu obce Veselé potrvá najviac tri roky od uzatvorenia zmluvy o poskytnutí dotácie.

6.

Starostka obce informovala prítomných o poskytnutí nenávratného finančného príspevku z európskych štrukturálnych a investičných fondov, ktorého poskytovateľom je Ministerstvo dopravy a výstavby v zastúpení Úradu podpredsedu vlády SR pre investície a informatizáciu. Prijímateľom je obec Veselé celkovou výškou oprávnených nákladov 15000,-- €. Výška spolufinancovania zo zdrojov prijímateľa, t. j. obec Veselé, je 750,-- €.

Zvyšovanie energetickej účinnosti kultúrneho domu. Podaná žiadosť o poskytnutie dotácie z Environmentálneho fondu je v mesiaci január vo fáze kontroly verejného obstarávania. Do termínu obdržania dotácie obec, ako vlastník nehnuteľnosti, musí zastabilizovať popraskaný roh budovy KD a vybudovať prístavbou interiérového pódia ku KD, čo nie je oprávnený náklad finančných prostriedkov získaných z Environmentálneho fondu.

7.

V mesiaci február sa uskutoční v priestoroch kultúrneho domu

Dňa 1. 2. 2020 maškarný ples MŠ a ZŠ Veselé

Dňa 8. 2. 2020 ples športovcov

Dňa 22. 2. 2020 pochovávanie basy - fašiangy

8. Predseda bytovej komisie Svetozár Benedikovič predložil Obecnému zastupiteľstvu uznesenie zo zasadnutia bytovej komisie zo dňa 27. 1. 2020:

Uznesenie komisie podľa § 4 VZN obce Veselé č. 8/2013 o nakladaní s nájomnými bytmi pre občanov č. 1/2020

komisia

1. berie na vedomie
2. Oznámenie nájomníka Tomáša Michalčíka o ukončení nájomného vzťahu k 31. 5. 2020 k bytu v bytovom dome s. č. 445, č. bytu 3.
3. Žiadosť Tomáša Ševečku o výmenu nájomného bytu – pridelenie bytu v bytovom dome s. č. 445, č. bytu 3, od 1. 6. 2020.
4. Žiadosť o opakované pridelenie nájomného bytu pre Peter Valla a Pavlína Vallová č. bytu 5 v bytovom dome s. č. 445 od 1. 5. 2020.
5. Žiadosť o opakované pridelenie nájomného bytu pre Galbavý Viliam v bytovom dome s. č. 446, č. bytu 2 od 1. 6. 2020.

2) schvaľuje pridelenie obecného nájomného bytu

Tomášovi Ševečkovi a manž. Petre, obaja bytom Veselé 445, v bytovom dome s. č. 445, číslo bytu 3 od 1. 6. 2020.

1. Schvaľuje opakované uzavretie nájomnej zmluvy žiadateľovi
2. Petrovi Vallovi a manž. Pavlíne, obaja bytom Veselé 445, v bytovom dome s. č. 445 od 1. 5. 2020.
3. Galbavému Viliamovi, bytom Piešťany, Valová 12 v bytovom dome s. č. 446, č. bytu 2 od 1. 6. 2020.

Na záver starostka obce poďakovala prítomným za účasť na zasadnutí.

**Uznesenia Obecného zastupiteľstva vo Veselom zo dňa**

**27. januára 2020**

**Uznesenie Obecného zastupiteľstva vo Veselom č. 1/2020**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 27. 1. 2020 .

Prítomní 5 poslanci

Schválili 5 poslanci

**Uznesenie Obecného zastupiteľstva vo Veselom č. 2/2020**

Obecné zastupiteľstvo vo Veselom

určuje

overovateľov zápisnice poslancov Miloša Adamca a Svetozára Benedikoviča, zapisovateľku zápisnice Bc. Máriu Krátkú.

Prítomní 5 poslanci

Schválili 5 poslanci

**Uznesenie Obecného zastupiteľstva vo Veselom č. 3/2020**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 16. 12. 2020

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 4/2020**

Obecné zastupiteľstvo vo Veselom

a) berie na vedomie

stanovisko Okresného úradu Trnava, odboru výstavby a bytovej politiky, č. j. OÚ-TT-OVBP1-2020/009915/Há zo dňa 14. 1. 2020 v zmysle § 20 ods. 5 a 6 zákona č. 50/1976 Zb. v znení neskorších predpisov.

b) schvaľuje

Zadanie na územný plán obce Veselé.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 5/2020**

Obecné zastupiteľstvo vo Veselom

súhlasí

že proces obstarávania a schvaľovania územného plánu obce Veselé potrvá najviac tri roky od uzatvorenia zmluvy o poskytnutí dotácie.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 6/2020**

Obecné zastupiteľstvo vo Veselom

1. Schvaľuje

pridelenie obecného nájomného bytu Tomášovi Ševečkovi a manž. Petre, obaja bytom Veselé 445, v bytovom dome s. č. 445, číslo bytu 3, od 1. 6. 2020.

1. Schvaľuje

opakované uzavretie nájomnej zmluvy žiadateľovi

Petrovi Vallovi a manž. Pavlíne, obaja bytom Veselé 445, v bytovom dome s. č. 445 od 1. 5. 2020.

Galbavému Viliamovi, bytom Piešťany, Valová 12 v bytovom dome s. č. 446, č. bytu 2 od 1. 6. 2020.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 7/2020**

Obecné zastupiteľstvo vo Veselom

schvaľuje

čerpanie finančných prostriedkov z rezervného fondu

1. Na základe „Rámcovej zmluvy o poskytovaní služieb k výzve CIZS“
2. Na zníženie energetickej náročnosti budovy kultúrneho domu
3. Na budovanie zberného dvora
4. Na vypracovanie územného plánu obce
5. Na prístavbu pódia ku kultúrnemu domu.

Prítomní 6 poslanci

Schválili 6 poslanci

Vo Veselom 27. januára 2020

Viera Šipková

Starostka obce

Zápisnicu zapísala: Bc. Mária Krátká

Overovatelia zápisnice:

Miloš Adamec ......................................

Svetozár Benedikovič ......................................